OpenLLM-France/wikimedia huggingface dataset:
# Kanggye

Kanggye (en coreà: 강계시) és la capital provincial de Chagang, Corea del Nord i té una població de 209.000 habitants. A causa de la seva importància estratègica, derivada de la seva topografia, ha estat un indret d'interès militar des de l'època de la Dinastia Joseon (1392-1910). Kanggye es troba en el punt de trobada de quatre rius, incloent entre ells el Riu Changja. Altres indrets d'interès turístic inclouen el Pavelló Inphung i la muntanya Ryonhwa.

## Transports

Kanggye és un centre de transport, i està connectada amb altres ciutats per carretera, transport ferroviari i aeri. Es troba en l'encreuament de les vies de Kanggye i Manp'o. A més, hi ha les carreteres que connecten a Pyongyang i altres municipis. La ciutat està situada prop d'una base aèria militar i civil de doble propòsit.

## Educació

La Universitat d'Educació de Kangyye, la Universitat Tecnològica de Kangyye i la Universitat de Medicina de Kanggye es troben en la ciutat.

## Indústria minera

Des de l'any 1945, la indústria minera es va desenvolupar ràpidament. Kanggye té una indústria minera que produeix coure, zinc, mineral de carbó i grafit.

## Indústria fustera

Kanggye disposa d'una de les principals fàbriques de processament de la fusta de la província de Chagang i de Corea del Nord. La fàbrica de transformació de la fusta de Kangyye, és una serradora estatal que es troba en la ciutat de Kanggye. A l'inici de les operacions, es van produir només dos tipus de mobles (taules de menjador i escuradents esterilitzats) a través del treball manual. Amb el temps s'ha convertit en un productor de mobles gràcies a una modernització integral, produint fusta amb centenars i desenes d'instal·lacions modernes de producció. Entre la maquinària en ús hi ha polidores de tot ús, màquines i serres. Mentrestant, la fàbrica ha dirigit un esforç en el programa de modernització del treball d'assecatge, que és una part important del procés de la fusta. En fer innovacions tècniques (com ara la substitució d'una caldera de processament induït per l'assecatge i els forns d'assecatge utilitzant combustibles diferents del carbó), la fàbrica va augmentar la producció i va reduir la mà d'obra.
# Pirovac

Pirovac és un poble de Croàcia situat al comtat de Šibenik-Knin, a Dalmàcia.
# Sant Joan de Reart

Sant Joan de Reart fou l'església parroquial del poble desaparegut rossellonès de Reart, del terme comunal de Bages de Rosselló, a la Catalunya del Nord.
Està documentada com una de les cel·les més antigues creades pels monjos de Santa Maria del Vallespir, d'Arles (Vallespir, Catalunya del Nord). Era situada al costat de ponent del Castell del Reart, a la vora de la carretera que unia el Voló amb Bages passant per Sant Joan la Cella. El juny del 1765, a causa d'unes fortes pluges, part del temple caigué damunt de la carretera, per la qual cosa va ser acabada d'enderrocar.

## Bibliografia

* Castellví, Jordi. «Esglésies del Rosselló anteriors al 1300: Bages de Rosselló». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.
* Gavín, Josep M. Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.

## Referències

* ↑ «El Castell del Reart en els ortofotomapes de l'IGN». Arxivat de l'original el 2015-12-23. [Consulta: 23 desembre 2015].
# Jamaare

* Per a altres significats, vegeu «Emirat de Jama'are».
Jamaare —també Jamaari o Jama'are— és una ciutat de Nigèria a l'estat de Bauchi capital de l'emirat tradicional de Jama'are i d'una LGA (Local Government Area) que té una superfície de 493 km² i una població de 117.883 habitants (2006). La ciutat és a la riba del riu Jamaari, que és un afluent del riu Katagum, i en la intersecció de les carreteres que condueixen a Wudil, Azare i Faggo.
# Ramzi Yousef

Ramzi Ahmed Yousef o Ramzi Mohammed Yousef (àrab: رمزي يوسف, Ramzī Yūsuf) (Kuwait, 20 de maig de 1967), conegut també per dotzenes d'àlies, és un terrorista islamista. Va néixer a Kuwait, d'ascendència pakistanesa,

## Biografia

Va ser un dels planificadors de l'Atemptat del World Trade Center de 1993. També va organitzar els atemptats del Vol 434 de Philippine Airlines que va causar la mort d'un passatger. Va ser arrestat en un amagatall d'Al-Qaeda a Islamabad (Pakistan) el 1995 per agents especials del Servei de Seguretat Diplomàtica (DSS) dels Estats Units i va ser extradit als Estats Units.
Va ser processat a la ciutat de Nova York per la Cort del Districte del sud de Nova York i, juntament amb dos co-conspiradors, va ser acusat de planificar l'Operació Bojinka. Yousef va afirmar: «Sí, jo sóc un terrorista i estic orgullós d'això sempre que sigui contra el govern dels Estats Units.» Va ser sentenciat a cadena perpètua, sense possibilitat de sortir en llibertat condicional.
Yousef compleix la seva condemna a la presó federal de màxima seguretat ADX Florence, situada prop de la localitat de Florence, a l'estat de Colorado, i té el nombre de l'Agència Federal de Presons 03911-000. L'oncle de Yousef és Khalid Sheikh Mohammed, un alt comandament d'Al-Qaeda, també sota custòdia dels Estats Units.

## Vegeu també

* FBI
* CIA
* 9/11 Truth movement

## Referències

* ↑ Michael McCurry. «title». US Department of State Dispatch, 02-08-1993. [Consulta: 28 agost 2007].
* ↑ Yousef utilizaba los nombres Najy Awaita Haddad, como un ciudadano marroquí registrado en Manila en 1995, Dr. Paul Vijay, Adam Sali, Adam Adel Ali, Adam Khan Baluch, Doctor Adel Sabah, Dr. Richard Smith, Azan Muhammed, Adam Ali Qasim, Armaldo Forlani, Muhammad Ali Baloch, Adam Baloch, Kamal Ibraham, Abraham Kamal, Khuram Khan y otros alias para oscurecer su identidad.
* ↑ State's Security Bureau Takes on Expanded Role (washingtonpost.com)
* ↑ CNN.com, 8 de enero de 1998.
* ↑ "USP Florence ADMAX Regulaciones de Visitas Arxivat 2010-05-28 a Wayback Machine.."
* ↑ Agencia Federal de Prisiones. «Locate a Federal Inmate». Agencia Federal de Prisiones, 2007. Arxivat de l'original el 2007-09-29. [Consulta: 28 agost 2007].

## Bibliografia

* Simon Reeve. The New Jackals: Ramzi Yousef, Osama bin Laden and the future of terrorism. Northeastern University Press, 27 de juny de 2002. ISBN 1555535097.
* Peter Lance. Cover Up: What the Government Is Still Hiding About the War on Terror. William Morrow, 7 de setembre de 2004. ISBN 0060543558.
* Samuel M. Katz. Relentless Pursuit: The DSS and the Manhunt for the Al-Qaeda Terrorists, 2002.

## Enllaços externs

* (anglès) Fox News, Bin Laden Claims Responsibility for 9/11
# Falconiformes

Els falconiformes (Falconiformes) són un ordre format per tots els rapinyaires diürns que no pertanyen a l'ordre dels accipitriformes.

## Morfologia

* Ales estretes i punxegudes.
* Bec molt fort que utilitzen per colpejar les preses i matarles (en canvi, els accipítrids acostumen a emprar la força de les seues urpes per escanyar-les), amb una mena de dent o protuberància en el caire de la mandíbula superior.
* Cua llarga.
* El sentit més desenvolupat és el de la vista i té un camp de visió molt ample.
* No tenen un dimorfisme sexual molt marcat però s'hi observen diferències pel que fa a la mida entre ambdós sexes.

## Taxonomia

Tradicionalment alguns autors han separat falconiformes i accipitriformes, mentre que d'altres han classificat a l'ordre falconiformes tots els rapinyaires diürns. Aquest és el criteri general en la classificació de Clements 2008, que inclou cinc famílies a l'ordre: Falconidae, Accipitridae, Pandionidae, Sagittariidae i Cathartidae.
En la revolucionària classificació de Sibley-Ahlquist, quedà desmuntat aquest ordre, en incloure les famílies Falconidae, Accipitridae i Sagittaridae a l'ordre dels ciconiformes, mentre que els catàrtids passaven a formar part de la família dels cicònids.
Això no obstant, el Congrés Ornitològic Internacional (COI), separà els falcònids en el seu propi ordre (Falconiformes), agrupant la resta de famílies (Cathartidae, Pandionidae, Accipitridae i Sagittaridae) en l'ordre dels accipitriformes, deixant d'aquesta manera els rapinyaires diürns separats en dos ordres. Seguint aquest últim criteri, els falconiformes quedarien reduïts a una única família, Falconidae, amb unes 65 espècies (40 de les quals es troben al gènere Falco).
Ordre Falconiformes
* Família Falconidae
** Subfamília Falconinae
*** Tribu Caracarini
**** Caracara
**** Daptrius
**** Ibycter
**** Milvago
**** Phalcoboenus
**** Spiziapteryx
*** Tribu Falconini
**** Falco
**** Microhierax
**** Polihierax
** Subfamília Herpetotherinae
*** Herpetotheres
*** Micrastur

## Referències

* 1 2 Rodríguez de la Fuente, F.. Enciclopedia Salvat de la Fauna. 5. Pamplona: Salvat, 1970, p. 120-121.
* ↑ Classificació de Clements 2008
* ↑ «Classificació del COI». Arxivat de l'original el 2011-05-22. [Consulta: 20 novembre 2009].

## Bibliografia

* Lalueza i Fox, Jordi: El llibre dels ocells de Catalunya. Editorial De Vecchi - Edicions Cap Roig. Barcelona, 1987, pàgines 37-38. ISBN 84-315-0434-X.

## Enllaços externs

* Llistat de totes les espècies dels falconiformes. (castellà)
# Gaylesville

Gaylesville és una població dels Estats Units a l'estat d'Alabama. Segons el cens del 2000 tenia 140 habitants.

## Demografia

Segons el cens del 2000, Gaylesville tenia 140 habitants, 61 habitatges, i 45 famílies. La densitat de població era de 154,4 habitants/km².
Dels 61 habitatges en un 21,3% hi vivien nens de menys de 18 anys, en un 59% hi vivien parelles casades, en un 11,5% dones solteres, i en un 26,2% no eren unitats familiars. En el 24,6% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,71.
Per edats la població es repartia de la següent manera: un 16,4% tenia menys de 18 anys, un 6,4% entre 18 i 24, un 33,6% entre 25 i 44, un 31,4% de 45 a 60 i un 12,1% 65 anys o més.
L'edat mediana era de 43 anys. Per cada 100 dones hi havia 97,2 homes. Per cada 100 dones de 18 o més anys hi havia 98,3 homes.
La renda mediana per habitatge era de 26.875 $ i la renda mediana per família de 33.750 $. Els homes tenien una renda mediana de 32.813 $ mentre que les dones 20.313 $. La renda per capita de la població era de 13.531 $. Aproximadament el 12,2% de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# L'existencialisme i la saviesa dels pobles

L'existencialisme i la saviesa dels pobles és un llibre que conté cinc escrits publicats per la filòsofa francesa Simone de Beauvoir entre els anys 1945 i 1946 per a la revista Les temps modernes, creada per ella mateixa i Jean Paul Sartre.
El llibre aparegué al 1948, amb un prefaci escrit per la mateixa Simone, i constitueix una fèrria defensa de l'existencialisme, més que no una definició.

## Capítols

Cada capítol correspon a un assaig escrit per Simone per a la revista en diferents edicions:
| Núm. capítol | Núm. revista | Nom del capítol | Data |
| 1 | 3 | L'existencialisme i la saviesa dels pobles | Desembre de 1945 |
| 2 | 2 | Idealisme moral i realisme polític | Novembre de 1945 |
| 3 | 7 | Literatura i metafísica | Abril de 1946 |
| 4 | 5 | Ull per ull | Febrer de 1946 |

## Referències

* De Beauvoir, Simone. Gallimard. El existencialismo y la sabiduría de los pueblos (en castellà). Barcelona, España: Edhasa, 2009, p. 151. ISBN 978-84-350-2723-6.
# Pirovalerona

La pirovalerona (Centroton, 4-Metil-β-cetona-prolintà, Thymergix, O-2371) és un fàrmac psicoactiu estimulant amb efectes terapèutics en acció com inhibidor de recaptació de norepinefrina i dopamina (NDRI) que fa servir per al tractament clínic de fatiga crònica o letargia i com un anorèctic o supressor de la gana amb l'objectiu de la pèrdua de pes.
Va ser desenvolupada a la fi de la dècada de 1960 i des de llavors s'ha utilitzat a França i diversos altres països del continent europeu. Tot i que la pirovalerona encara es prescriu de tant en tant, es fa servir amb poca freqüència degut als problemes amb abusos i dependència. La pirovalerona és una substància controlada de Règim V als Estats Units d'Amèrica (EUA), i és l'únic estimulant en aquesta categoria. A Gran Bretanya, es troba en la categoria de Classe C i a Austràlia és una substància de Règim 4. Està estretament relacionada a nivell estructural amb una sèrie d'altres estimulants: per exemple, MDPV i prolintà (Promotil, Katovit).
Els efectes secundaris de la pirovalerona inclouen l'anorèxia o pèrdua de gana, ansietat, son fragmentada o insomni i tremolor, sacsejades o tremolors musculars. L'abstinència després d'un abús del fàrmac sovint resulta en depressió. L'R-enantiòmer de la pirovalerona no té activitat.

## Referències

* ↑ US Patent 3314970
* ↑ Gardos, G.; Cole, J. O. «Evaluation of pyrovalerone in chronically fatigued volunteers». Current therapeutic research, clinical and experimental, Vol. 13, num. 10, 1971, pàg. 631-5. PMID: 4402508.
* ↑ Deniker, P.; Lôo, H.; Cuche, H.; Roux, J. M. «Abuse of pyrovalerone by drug addicts». Annales medico-psychologiques, Vol. 2, num. 4, 1975, pàg. 745-8. PMID: 9895.
* ↑ «Schedule V Controlled Substances». Arxivat de l'original el 2009-08-27. [Consulta: 11 octubre 2013].
* ↑ «Uniform Scheduling of Drugs and Poisons No. 24 AUS (2009)».
* ↑ Meltzer, P. C.; Butler, D.; Deschamps, J. R.; Madras, B. K. «"1-(4-Methylphenyl)-2-pyrrolidin-1-yl-pentan-1-one (Pyrovalerone) analogs. A promising class of monoamine uptake inhibitors». Journal of Medicinal Chemistry, Vol. 49, num. 4, 2006, pàg. 1420-1432. DOI: 10.1021/jm050797a. PMC: [http://www.ncbi.nlm.nih.gov/pmc/articles/PMC2602954 NIHMSID: NIHMS63137 2602954 NIHMSID: NIHMS63137]. PMID: 16480278.
# Satchelliella bucegica

Satchelliella bucegica és una espècie d'insecte dípter pertanyent a la família dels psicòdids que es troba a Europa.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Jamaica (desambiguació)

«Jamaica» té aquests significats:
* Jamaica, estat insular de les Grans Antilles.
* Jamaica (Iowa)
* Jamaica (Vermont)
* Jamaica Bay, albufera situada prop dels gratacels de la ciutat de Nova York.
* Jamaica Beach, població dels Estats Units a l'estat de Texas.
Viccionari
# Ramón Abeledo

Ramón Abeledo (19 d'abril de 1937) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1962.

## Referències

* ↑ Ramón Abeledo a National-Football-Teams.com (anglès)
* ↑ «FIFA profile». Arxivat de l'original el 2015-07-25. [Consulta: 14 març 2018].
* ↑ «1962 FIFA World Cup Chile». Arxivat de l'original el 2013-10-17. [Consulta: 14 març 2018].
# Falconet blanc-i-negre

El falconet blanc-i-negre (Microhierax melanoleucos) és una espècie d'ocell rapinyaire de la família dels falcònids (Falconidae) que habita boscos a l'est de l'Índia, sud-est de la Xina, nord de Laos i nord del Vietnam. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falconet blanc-i-negre». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 354. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* ↑ BirdLife International. «Pied Falconet. Microhierax melanoleucos» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Sokolovaïta

La sokolovaïta és un mineral de la classe dels silicats, que pertany al grup de la mica trioctaedral. Rep el nom en honor d'Elena Vadimovna Sokolova (n. 1953), cristal·lògrafa russo-canadenca, professora de mineralogia i cristal·lografia a la Universitat de Manitoba, a Winnipeg, Canadà, en reconeixement per les seves destacades contribucions a la mineralogia i la cristal·lografia.

## Característiques

La sokolovaïta és un silicat de fórmula química CsLi₂Al(Si₄O$_{10}$)F₂. Va ser aprovada com a espècie vàlida per l'Associació Mineralògica Internacional l'any 2004. Cristal·litza en el sistema monoclínic.
Segons la classificació de Nickel-Strunz pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, txernikhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, efesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descoberta a la glacera Dara-i-Pioz, als Districtes de la Subordinació Republicana (Tadjikistan). També ha estat descrita a la República Popular de la Xina, l'Argentina i el Canadà.

## Referències

* ↑ «Sokolovaite» (en anglès). Mindat. [Consulta: 21 desembre 2019].
# Ploñger

Ploñger (en francès, Ploumoguer) és un municipi francès, situat a la regió de la Bretanya, al departament de Finisterre. L'any 2006 tenia 1.851 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1 562 | 1 475 | 1 361 | 1 560 | 1 602 | 1 646 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Hervé L'Hostis | |
# Jazmín Beirak Ulanosky

Jazmín Beirak Ulanosky (Madrid, 2 de desembre de 1978) es una política, historiadora de l'art i investigadora en polítiques culturals espanyola.
Nascuda a Madrid el 2 de desembre de 1978, filla d'exiliats argentins, es va llicenciar en història i en teoria de l'Art. Va treballar com a investigadora a la Biblioteca Nacional d'Espanya. Participant en el cercle de Cultura de Podem, va entrar com a diputada de la desena legislatura de l'Assemblea de Madrid després de les eleccions autonòmiques de maig de 2015, a les quals es va presentar dins de la llista de Podem. Es va convertir en la portaveu de Cultura del grup parlamentari de Podem Comunitat de Madrid al parlament regional.
Es va presentar a les primàries de Més Madrid de cara a les eleccions a l'Assemblea de Madrid de 2019 dins de la llista d'Íñigo Errejón.

## Referències

* ↑ «Ilma. Sra. Dª Jazmín Beirak Ulanosky». Assemblea de Madrid. Arxivat de l'original el 2018-04-16. [Consulta: 15 abril 2018].
* ↑ Villegas, Carolina «Ellas toman los despachos de las instituciones culturales». El Español, 12-10-2015.
* ↑ Borelli, Javier «Podemos: la academia al poder». Revista Anfibia. Universidad Nacional de San Martín.
* 1 2 «Jazmín Beirak». Marie Claire España, 22-09-2015.
* ↑ Riaño, Peio H. «Jazmín Beirak: “La cultura es ingobernable”». El Confidencial, 20-05-2015.
* ↑ Riaño, Peio H. «El dilema de los otros catalanes bajo la marca cultural del PP». El Español, 03-10-2017.
* ↑ «Errejón ficha perfiles independientes y se hace con 12 diputados de Podemos». eldiario.es, 01-03-2019 [Consulta: 1r març 2019].
# Giro de Sardenya

El Giro de Sardenya (en italià Giro di Sardegna) és una competició ciclista per etapes que es disputava a l'illa de Sardenya al final de febrer de cada any.
La primera edició es disputà el 1958, i va ser guanyada pel francès Antonin Rolland. Fins al 1983 la cursa es disputà anualment, amb l'excepció dels anys 1979 i 1981, però a partir d'aquell moment la seva presència en el panorama ciclista internacional ha estat esporàdica. El belga Eddy Merckx amb quatre triomfs és el ciclista que més vegades ha guanyat la cursa. La darrera edició es va dur a terme en 2011.

## Palmarès

| Any | Vencedor | Segon | Tercer |
| 1958 | Antonin Rolland | Désiré Keteleer | Rik van Looy |
| 1959 | Rik van Looy | Aldo Moser | Gastone Nencini |
| 1960 | Jo de Roo | Arnaldo Pambianco | Raymond Impanis |
| 1961 | Emile Daems | Arnaldo Pambianco | Jean Stablinski |
| 1962 | Rik van Looy | Diego Ronchini | Nino Defilippis |
| 1963 | Arnaldo Pambianco | Rik van Looy | Franco Cribiori |
| 1964 | Vittorio Adorni | Huub Zilverberg | Guido de Rosso |
| 1965 | Rik van Looy | Romeo Venturelli | Roberto Poggiali |
| 1966 | Jacques Anquetil | Graziano Battistini | Flaviano Vicentini |
| 1967 | Luciano Armani | Pietro Guerra | Jos van der Vleuten |
| 1968 | Eddy Merckx | Italo Zilioli | Vito Taccone |
| 1969 | Claudio Michelotto | Giancarlo Polidori | Giuseppe Fezzardi |
| 1970 | Patrick Sercu | Eddy Merckx | Felice Gimondi |
| 1971 | Eddy Merckx | Gösta Pettersson | Herman van Springel |
| 1972 | Marino Basso | Antoon Houbrechts | Patrick Sercu |
| 1973 | Eddy Merckx | Herman van Springel | Gösta Pettersson |
| 1974 | Rik van Linden | Luciano Borgognoni | Enrico Paolini |
| 1975 | Eddy Merckx | Italo Zilioli | Knut Knudsen |
| 1976 | Roger de Vlaeminck | Arnoldo Caverzasi | Cees Bal |
| 1977 | Freddy Maertens | Rik van Linden | Patrick Sercu |
| 1978 | Knut Knudsen | Ronald de Witte | Josef Fuchs |
| 1979. No disputat ||||
| 1980 | Gregor Braun | Knut Knudsen | Roberto Visentini |
| 1981. No disputat ||||
| 1982 | Giuseppe Saronni | Emanuele Bombini | Giuseppe Petito |
| 1983 | Gregor Braun | Urs Freuler | Marc Madiot |
| 1984-1995. No disputat ||||
| 1996 | Gabriele Colombo | Adriano Baffi | Maurizio Fondriest |
| 1997 | Roberto Petito | Claudio Chiappucci | Alessandro Bertolini |
| 1998-2008. No disputat ||||
| 2009 | Daniele Bennati | Oscar Gatto | Alessandro Ballan |
| 2010 | Roman Kreuziger | Christopher Horner | Thomas Voeckler |
| 2011 | Peter Sagan | José Serpa | Damiano Cunego |
(en color: es disputa també com a Setmana ciclista internacional)

## Referències

* ↑ «Ciclismo, salta il Giro di Sardegna "Non è stato raggiunto il budget"» (en italià). L'unione sarda, 04-02-2012. Arxivat de l'original el 30 de juliol 2012. [Consulta: 8 octubre 2020].
* ↑ Els italians Luciano Armani i Vittorio Adorni, respectivament segon i tercer, foren desqualificats

## Enllaços externs

* «Palmarès» (en francès). Mémoire du Cyclisme.
# LVT

LVT té els següents significats:
* Lisboa e Vale do Tejo, antiga regió de Portugal corresponent majoritàriament a l'actual regió de Lisboa
* Landing Vehicle Tracked, vehicle amfibi de desembarcament militar
# Reipertswiller

Reipertswiller (en alsacià Ripertswiller) és un municipi francès, situat a la regió del Gran Est, al departament del Baix Rin. L'any 1999 tenia 961 habitants. Limita al nord amb Mouterhouse, al nord-est amb Baerenthal, al sud-est amb Lichtenberg, al sud-oest amb Wimmenau i al nord-oest amb Goetzenbruck.
Forma part del cantó d'Ingwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 786 | 861 | 878 | 895 | 946 | 933 |

## Administració

Llista d'alcaldes :
| Període | Identitat | Partit |
| 2001- | Eric Riffel | |